EEN - Hrvatska

Europska poduzetnička mreža i podrška za izvoz
2011-11-30 14:16 (Europe/Zagreb)
Znanstveno-tehnologijski park Sveučilišta u Rijeci d.o.o. poziva Vas da sudjelujete na seminaru

Europska poduzetnička mreža
i podrška za izvoz

srijeda, 30. studenoga 2011. godine s početkom u 09.30 sati do 13.30 sati
Znanstveno-tehnologijski park Sveučilišta u Rijeci d.o.o., Slavka Krautzeka 83/a, Rijeka
(učionica na prvom katu)

Želite li otvoriti ili proširiti mogućnost izvoza?
Kako pronaći poslovne partnere u Europskoj Uniji?
Odgovore na ova i mnoga druga pitanja dobiti ćete na prezentaciji o Enterprise Europe Network – EEN ili Europskoj poduzetničkoj mreži, namijenjenoj vlasnicima i menadžerima malih i srednjih poduzeća, te članovima akademske zajednice koji surađuju ili žele surađivati sa industrijom.
Ovom prezentacijom dobit ćete informacije o mogućnostima uključivanja u EEN Mrežu i izradu vlastitog poslovnog ili tehnološkog profila, putem kojeg ćete se direktno povezati sa potencijalnim poslovnim partnerima u Europi.

Sadržaj
Informiranje, edukacija i internacionalizacija poduzeća
Baza poslovne suradnje
Besplatni seminari, info dani i radionice
Gospodarski susreti
Praćenje EU programa
Inovacije, transfer tehnologije i znanja
Baza tehnologije i inovacija
Poslovni susreti
Posjeti tvrtkama , B2B sastanci
Potpora sudjelovanju MSP-a u otvorenim EU natječajima
Baza partnera za istraživačke projekte
Info o otvorenim FP7 natječajima
Spajamo gospodarstvo i znanosti

Znanstveno-tehnologijski park Sveučilišta u Rijeci d.o.o. jedan je od partnera u sedmočlanom Konzorciju Europske poduzetničke mreže u Republici Hrvatskoj, čiji vodeći koordinator je Hrvatska gospodarska komora. Zajedničkim snagama pružaju potporu i savjet gospodarstvenicima, te im pomažu maksimalno iskoristiti mogućnosti Europske unije i jedinstvenog europskog tržišta. Usluge EEN Mreže specifično su kreirane za male i srednje poduzetnike, ali su dostupne i poslovnim institucijama, istraživačkim centrima, te sveučilištima u cijeloj Europi.
Kako bi ste se registrirali, molimo da popunite priloženi prijavni obrazac te ga pošaljete do ponedjeljka, 28. studenoga 2011. godine na adresu elektroničke pošte: bfranovic@uniri.hr.
Broj sudionika je ograničen, a prijave se prihvaćaju prema redoslijedu zaprimanja. Dodatne informacije o seminaru možete dobiti putem telefona pozivom na broj: +385 (0)51 265 961.
Predavač:
Nataša Ranković, zaposlena u Znanstveno-tehnologijskom parku Sveučilišta u Rijeci d.o.o. od rujna 2010. godine na radnom mjestu koordinatora projekata, po zanimanju je magistra ekonomije sa završenim specijalističkim programom Voditelja projekata iz EU fondova. Prethodno radno iskustvo stjecala je u komercijalnom sektoru u nekoliko vodećih tvrtki u regiji, kao što su Plodine d.d. na poslovima voditelja nabave u neprehrani, te Rijekatekstil-Domusu na poslovima brand managera. Bila je odgovorna za organiziranje nabave i prodaje više od tisuću različitih artikala u mreži prodajnih mjesta, s iskustvom u definiranju strategije branda, praćenju razvoja branda na teritoriju Republike Hrvatske, pregovaranju i upravljanju radom.

Marco Polo II info dan
2011-11-28 13:18 - 2011-11-29 13:18
Klaster intermodalnog prijevoza – KIP Vas poziva na Marco Polo II info dan koji će se održati u ponedjeljak 28. studenog 2011. u vijećnici Hrvatske gospodarske komore.
Marco Polo II je program Europske Unije namijenjen sufinanciranju troškova prijevoza tereta bilo da se radi o tvrtkama u privatnom ili državnom vlasništvu. Najčešći korisnici su prijevoznici iz svih grana prijevoza (osim zračnog), špediteri, luke, proizvođači, itd.
Ciljevi programa Marco Polo II su smanjenje opterećenja cestovnog prometa, smanjenje negativnog učinka teretnog prijevoza na okoliš u zemljama Europske unije i jačanje intermodalnosti, čime se želi pridonijeti učinkovitosti i održivosti prometnog sustava. U svrhu ostvarenja tog cilja program podupire aktivnosti u teretnom transportu, logistici i drugim relevantnim tržištima, uključujući tzv, „morske autoceste“ i mjere izbjegavanja cestovnog preopterećenja.
Program podupire projekte na međunarodnim prometnim dionicama. Projekte mogu prijavljivati pravne osobe registrirane u državama članicama programa (zemlje EU, Norveška, Island, Lihtenštajn i Hrvatska), samostalno ili u konzorciju sastavljenom od dva ili više subjekta. Iz proračuna programa financira se između 35% i 50% ukupnih prihvatljivih troškova projekta, ovisno o aktivnosti.

Više informacija o programu i procesu prijave možete saznati na Marco Polo II info danu. Sudjelovanje jebesplatno, a program održavanja info dana možete pronaći u privitku.
Molimo da svoj dolazak potvrdite mailom na vujnovic@shortsea.hr, telefonski na 051 344 252 ili faxom na 051 344 308.

Motivacijski seminar u okviru projekta „EntrepreneurSHEp Croatia“ u Zadru
2011-11-23 14:49
Dana 23. studenog 2011. godine u HGK – Županijskoj komori Zadar održat će se motivacijski seminar za žene u okviru projekta „EntrepreneurSHEp Croatia“ – Europska mreža žena ambasadorica poduzetništva. Seminar organizira Hrvatska gospodarska komora u suradnji sa Hrvatskim zavodom za zapošljavanje. Na seminar su pozvane žene iz ciljne grupe seminara: nezaposlene žene, žene koje prvi put traže posao, mlade žene koje su upravo završile svoje obrazovanje te poduzetnice početnice.
Uvodnu riječ imat će Tajnik ŽK- Zadar g. Denis Ikić. Nakon predstavljanja projekta od strane gđe Vesne Torbarine, koordinatorice projekta „EntrepreneurSHEp Croatia“, nazočnima će se obratiti predstavnik Hrvatskog zavoda za zapošljavanje, Područne službe Zadar, te predstaviti Nacionalni plan za poticanje samozapošljavanja za razdoblje 2011 – 2012. Nakon toga uslijedit će predstavljanje i inspirativno predavanje hrvatskih ambasadorica za ovu regiju projekta (koja obuhvaća Zadarsku, Šibensko-kninsku, Splitsko-dalmatinsku i Dubrovačko-neretvansku županiju).
Svoje uspješne priče i zanimljiva iskustva iznijet će:

Helena Budiša – direktorica i vlasnica tvrtke UHY HB EKONOM d.o.o. koja se bavi revizijom, računovodstvom, poreznim i poslovnim savjetovanjem i ostalim financijskim uslugama. Tvrtka je članica međunarodne mreže revizora i računovođa UHY International iz Londona.
Lada Karničić – direktorica i vlasnica tvrtke Trenton d.o.o. koja proizvodi autohtone prehrambene proizvode po tradicionalnim recepturama, s ciljem pružanja visokih standarda kvalitete uz pristupačne cijene.
Ratka Jurković – direktorica tvrtke SVAN consulting, konzultantica iz područja mekih menadžerskih vještina, ključna ekspertica na EU projektima, predavačica na visokoškolskim institucijama i sveučilištima u zemlji i inozemstvu.

Motivacijski seminar Europska mreža ambasadorica ženskog poduzetništva u Puli
2011-11-18 12:05
Hrvatska gospodarska komora u suradnji sa Hrvatskim zavodom za zapošljavanje, te zajedno sa svojim projektnim partnerima TERA TEHNOPOLIS d.o.o. iz Osijeka, Tehnološkim parkom Varaždin – TPV i Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba poziva Vas na motivacijski seminar u okviru projekta „EntrepreneurSHEp Croatia“ – Europska mreža žena ambasadorica poduzetništva koji će se održati u
Hrvatskoj gospodarskoj komori – Županijskoj komori Pula
Cararrina 5, Pula, Velika dvorana
18. studeni 2011. (petak), s početkom u 12:00 sati
Projektom „EntrepreneurSHEp Croatia“ partneri u projektu odlučili su zajednički doprinijeti poticanju razvoja ženskog poduzetništva koje je u Hrvatskoj još uvijek nedovoljno iskorišteno. Žene još uvijek osjećaju nedostatak razumijevanja društvene okoline kao i nedostatak samopouzdanja kada je riječ o upuštanju u rizik poduzetničkih pothvata i otvaranja vlastitih tvrtki.
Mreža ambasadorica ženskog poduzetništva pomoći će u podizanju sposobnosti žena u stvaranju vizije, jačanju samopouzdanja u postavljanju i kreiranju uspješnog poslovanja.
Ovo je jedan u nizu motivacijskih seminara u okviru projekta na kojima ćemo putem ambasadorica, odabranih uspješnih poslovnih žena u Hrvatskoj poticati nezaposlene i ostale žene da započnu poduzetničku djelatnost i osnuju vlastite tvrtke, kao i podizanje svijesti o poduzetništvu žena.
Nakon ciklusa seminara održat će se pet „follow-up“ radionica kroz koje je cilj dovesti zainteresirane žene na razinu pokretanja njihove vlastite tvrtke, te izbor najperspektivnije žene u svakoj regiji kojoj će se pružiti dodatna potpora. Osim toga, tri sudionice imati će mogućnost postati nove ambasadorice koje će nastaviti nadahnjivati druge perspektivne žene poduzetnice i nakon završetka projekta.
Ciljane grupe seminara su nezaposlene žene, žene koje prvi put traže posao te mlade žene koje su upravo završile svoje obrazovanje.
Ukoliko ste zainteresirane za sudjelovanje na seminaru, molimo Vas da svoje sudjelovanje potvrdite dostavom ispunjene prijavnice (u prilogu) najkasnije do 16. studenog 2011. na e-mail lropac@hgk.hr ili fax 052/211 875.

TecnoInCon konferencija i poslovni susreti za ICT tvrtke u Varaždinu
2011-11-16 08:33 - 15:33
Tehnološki park Varaždin i partneri: Poslovno inovacijski centar Hrvatske (BICRO), Znanstveno tehnologijski park Rijeka i University of Primorska Science and Research Centre of Koper organiziraju poslovne susrete i TechnoInCon konferenciju u Varaždinu, 16.11.2011.

Konferencija i poslovni susreti pružit će priliku za raspravu i suradnju ICT kompanija i institucija iz regije jugoistočne Europe i ostalih europskih zemalja.

Ovogodišnja TechnoInCon konferencija i poslovni susreti dio su Globalnog tjedna poduzetništva (14/11/2011 – 18/11/2011), događaja koji suorganiziraju Technološki park Varaždin Ltd., Microsoft Innovation Centre Varaždin i Future Cities Institute. Focus događaja je na potporne programe za MSPove.

Fokus poslovnih susreta i TechnoInCon konferencije bit će na:
1. Business enablement
2. Agile businesses
3. Cloud computing

Više informacija o temama dostupno je ovdje:
http://bit.ly/BE2011_topics

Molimo Vas da se za sudjelovanje registrirate ovdje :
http://bit.ly/BE2011_register

Ukoliko želite zakazati B2B sastnak, molimo slijedite upute ovdje::
http://bit.ly/BE2011_B2B
Za sva pitanja se možete javiti kontakt osobi u Tehnološkom parku Varaždin:
Kalo Kukec
T:: 00 385 42 500 051 F:: 00 385 42 500 052 M:: 00 385 98 472 051www.tp-vz.hr
karlo.kukec@tp-vz.hr

Gospodarski susreti "Greening business through the Enterprise Europe Network"
2011-11-10 14:38
Tera Tehnopolis d.o.o. i partneri vas pozivaju na Brokerage event:
Greening business through the Enterprise Europe Network
U cilju podrške inovativnom poduzetništvu, Tera Tehnopolis d.o.o, zajedno sa Poslovno-inovacijskim centrom Hrvatske BICRO, Hrvatskom gospodarskom komorom, Tehnološkim parkom Varaždin d.o.o., Mariborskom razvojnom agencijom, Zaklade za razvoj poduzetništva županije Zala te Gospodarskom komorom pokrajine Pecs-Baranya organizira bilateralne poslovne susrete (brokerage event) koji će se održati u sklopu izložbe Budi Uzor, 10. studenog 2011. na Zagrebačkom velesajmu.
Cilj je unaprijediti transfer tehnologije i ekološke performanse malog i srednjeg poduzetništva u različitim sektorima industrije s naglaskom na prehrambenu industriju, proizvodnju građevinskog materijala, obnovljive izvore energije i IT sektor.
Tvrtke se pozivaju da iskoriste ovu jedinstvenu priliku za susret s potencijalnim poslovnim partnerima, na jednom mjestu, tijekom niza unaprijed planiranih B2B susreta, predstave svoju ponudu i zahtjeve i započnu uspješnu suradnju.
Kontakt:Ana Nikšićaniksic@tera.hrTel.: +385 31 251002Fax: +385 31 251005www.tera.hr

Budi Uzor 2011. ove godine se seli u Zagreb!
2011-11-09 14:31 - 2011-11-12 14:31
Komercijalizacija inovacija je izuzetno složen posao i kako bi se postigla što bolja učinkovitost potrebita je suradnja svih koji su uključeni u taj proces. Tera Tehnopolis d.o.o. i ove godine u suradnji s Hrvatskom udrugom inovatora-poduzetnika (HUIP), organizira 7. Međunarodnu izložbu inovacija, prototipova i studentskih poslovnih planova BUDI UZOR 2011.
I ove godine izlobžba Budi Uzor organizira se zajedno sa međunarodnim salonom inovacija INOVA. Zajednički nastup donosi iskustvo INOVE i orijentaciju prema studentima i poduzetništvu te dinamizam koji prati Budi Uzor. Inova i Budi Uzor predstavljaju najveću manifestaciju ovakvog tipa u Hrvatskoj.
U okviru Europske poduzetničke mreže – EEN održati će se bilateralni poslovni susreti u području unapređenja ekoloških performansi s naglaskom na slijedeće sektore: prehrambena industrija, proizvodnja građevinskog materijala, obnovljivi izvori energije i IT sektor. Kroz ovaj događaj želimo omogućiti međunarodnu suradnju hrvatskih malih i srednjih poduzeća s mađarskim i slovenskim tvrtkama.
Termin održavanja izložbe je od 09.-12.11.2011. godine na Zagrebačkom velesajmu. Ostale informacije o izložbi možete dobiti na broj telefona 031/251-000 ili na službenoj web stranici www.tera.hr

Split - Motivacijski seminar Europska mreža ambasadorica ženskog poduzetništva
2011-11-08 13:34
Hrvatska gospodarska komora u suradnji sa Hrvatskim zavodom za zapošljavanje, te zajedno sa svojim projektnim partnerima TERA TEHNOPOLIS d.o.o. iz Osijeka, Tehnološkim parkom Varaždin – TPV i Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba poziva Vas na motivacijski seminar u okviru projekta „EntrepreneurSHEp Croatia“ – Europska mreža žena ambasadorica poduzetništva koji će se održati u

Hrvatskoj gospodarskoj komori – Županijskoj komori Split

Obala Ante Trumbića 4, Split

8. studenog 2011, s početkom u 11:00 sati

Projektom „EntrepreneurSHEp Croatia“ partneri u projektu odlučili su zajednički doprinijeti poticanju razvoja ženskog poduzetništva koje je u Hrvatskoj još uvijek nedovoljno iskorišteno. Žene još uvijek osjećaju nedostatak razumijevanja društvene okoline kao i nedostatak samopouzdanja kada je riječ o upuštanju u rizik poduzetničkih pothvata i otvaranja vlastitih tvrtki.
Mreža ambasadorica ženskog poduzetništva pomoći će u podizanju sposobnosti žena u stvaranju vizije, jačanju samopouzdanja u postavljanju i kreiranju uspješnog poslovanja.
Ovo je jedan u nizu motivacijskih seminara u okviru projekta na kojima ćemo putem ambasadorica, odabranih uspješnih poslovnih žena u Hrvatskoj poticati nezaposlene i ostale žene da započnu poduzetničku djelatnost i osnuju vlastite tvrtke, kao i podizanje svijesti o poduzetništvu žena.
Nakon ciklusa seminara održat će se pet „follow-up“ radionica kroz koje je cilj dovesti zainteresirane žene na razinu pokretanja njihove vlastite tvrtke, te izbor najperspektivnije žene u svakoj regiji kojoj će se pružiti dodatna potpora. Osim toga, tri sudionice imati će mogućnost postati nove ambasadorice koje će nastaviti nadahnjivati druge perspektivne žene poduzetnice i nakon završetka projekta.
Ciljane grupe seminara su nezaposlene žene, žene koje prvi put traže posao te mlade žene koje su upravo završile svoje obrazovanje.

Poslovni forum podunavske regije, Austrijska gospodarska komora, Beč
2011-11-03 11:53 - 2011-11-04 11:53
U kontekstu Strategije Europske unije za Podunavlje, a u suglasnosti s Općom upravom za regionalnu politiku (DG for Regional Policy), Ured za promociju vanjske trgovine Austrije, u suradnji s partnerima iz Europske poduzetničke mreže, organizira Poslovni forum podunavske regije, koji će se održati 3. i 4. studenog 2011. godine Austrijskoj gospodarskoj komori u Beču.
Glavne teme susreta su obnovljivi izvori energije i energetska učinkovitost te digitalna agenda.
Europska komisija i Europski parlament donijeli su EU Strategiju za podunavsku regiju, s ciljem jačanja suradnje zemalja s tog područja. Ekonomski i politički stručnjaci će predstaviti svoje vizije o tome kako provoditi EU Strategiju za Podunavlje u dijelu koji se odnosi na obnovljive izvore energije, energetsku učinkovitost i digitalnu agendu. Poduzeća, posebice mala i srednja, imat će priliku stupiti u kontakt s predstavnicima inozemnih poduzeća iz relevantnih sektora, kao i s predstavnicima znanstvenih i javnih ustanova, a sve u okviru B2B poslovnih susreta, čije je održavanje predviđeno u okviru ovog poslovnog foruma (program u privitku).
Na sudjelovanje na Poslovnom forumu podunavske regije i B2B poslovnim razgovorima do sada se prijavilo više od 240 sudionika iz 12 država, među kojima i nekoliko sudionika iz Hrvatske (pregled sudionika: http://www.b2match.eu/danuberegionbusinessforum/participants#?).
Ukoliko i Vi želite sudjelovati na predmetnom događanju, molimo da se registrirate na http://www.b2match.eu/danuberegionbusinessforum/participants/new.

VENTURE CAPITAL, NAČIN FINANCIRANJA RAZVOJA MALIH I SREDNJIH PODUZEĆA
2011-10-28 14:02
VENTURE CAPITAL, NAČIN FINANCIRANJA RAZVOJA MALIH I SREDNJIH PODUZEĆA
Zagreb, Hotel Dubrovnik, 28.listopada 2011., (09:00-16:30 h)

Venture kapital investicije jedan su od načina financiranja trgovačkih društava putem specijaliziranih investicijskih kuća koje investiraju ulažući sredstva u temeljni kapital poduzeća te na taj način u potpunosti dijele ekonomsku sudbinu poduzeća zajedno s osnivačem/poduzetnikom. Financiranje putem fondova rizičnog kapitala pogodno je za mala i srednja poduzeća, kao i za velike poduzetnike čiji rast i povećanje operativnih aktivnosti zahtijevaju dodatna ulaganja, a samim tim i velike količine svježeg kapitala.
Radionica je namijenjena inovativnim tvrtkama, a zamišljena je kao interaktivni proces učenja o načinu funkcioniranja venture kapital fondova te prezentiranja konkretnih projekata potencijalnim investitorima. Pomoću coaching-metoda vodeći ljudi odabranih poduzeća, start-up-ova i projekata dobit će povratne informacije i praktične savjete kako unaprijediti poslovni plan te kako se prezentirati strateškim partnerima ili investitorima.
Teme koje će radionica pokriti su:

Što jest, a što nije venture kapital?
Razlika između debt i venture kapitala?
Koliko sredstava treba vaša tvrtka?
Kako se pripremiti za pregovore i ugovaranje za VC

Sudionici će sudjelovanjem:

Naučiti o tipovima različitih izvora financiranja i njihovih karakteristika
Poboljšati poduzetničke kapacitete za razvoj i rast tvrtki putem strateškog partnerstva
Olakšati ostvarivanje kontakata s potencijalnim investitorima ili posrednicima

Voditelj radionice je gosp. Dino Bendeković, direktor poduzeća Interfokus d.o.o., a na radionici će sudjelovati i predstavnici investitora iz Hrvatske i Slovenije.
Prijave na radionicu zaprimaju se isključivo putem ONLINE prijave kojoj možete pristupiti OVDJE zaključno s 24.10.2011. godine. Razmatrat će se samo u potpunosti ispunjene prijave.
Prijave prolaze kroz proces selekcije prema kriterijima inovativnosti i komercijalnog potencijala. Selekcijski odbor čine Sektor za inovacije BICRO-a i predavači.
Svi prijavljeni kandidati dobit će obavijest o sudjelovanju nakon isteka roka za prijavu.

Sudjelovanje na radionici je besplatno, a broj sudionika ograničen je na 15.
Kontakt osoba: Vedran Đidara Tel: 01 2352 628 E-mail: vedran.didara@bicro.hr

Motivacijski seminar: Europska mreža ambasadorica ženskog poduzetništva
2011-10-26 11:00 - 17:00
Hrvatska gospodarska komora u suradnji sa Hrvatskim zavodom za zapošljavanje, te zajedno sa svojim projektnim partnerima TERA TEHNOPOLIS d.o.o. iz Osijeka, Tehnološkim parkom Varaždin – TPV i Visokom školom za ekonomiju, poduzetništvo i upravljanje „Nikola Šubić Zrinski“ iz Zagreba poziva Vas na motivacijski seminar u okviru projekta „EntrepreneurSHEp Croatia“ – Europska mreža žena ambasadorica poduzetništva koji će se održati u

Hrvatskoj gospodarskoj komori – Županijskoj komori Rijeka
Bulevar oslobođenja 23, Rijeka
26. listopada 2011, s početkom u 11:00 sati

Projektom „EntrepreneurSHEp Croatia“ partneri u projektu odlučili su zajednički doprinijeti poticanju razvoja ženskog poduzetništva koje je u Hrvatskoj još uvijek nedovoljno iskorišteno. Žene još uvijek osjećaju nedostatak razumijevanja društvene okoline kao i nedostatak samopouzdanja kada je riječ o upuštanju u rizik poduzetničkih pothvata i otvaranja vlastitih tvrtki.

Mreža ambasadorica ženskog poduzetništva pomoći će u podizanju sposobnosti žena u stvaranju vizije, jačanju samopouzdanja u postavljanju i kreiranju uspješnog poslovanja.

Ovo je jedan u nizu motivacijskih seminara u okviru projekta na kojima ćemo putem ambasadorica, odabranih uspješnih poslovnih žena u Hrvatskoj poticati nezaposlene i ostale žene da započnu poduzetničku djelatnost i osnuju vlastite tvrtke, kao i podizanje svijesti o poduzetništvu žena.

Nakon ciklusa seminara održat će se pet „follow-up“ radionica kroz koje je cilj dovesti zainteresirane žene na razinu pokretanja njihove vlastite tvrtke, te izbor najperspektivnije žene u svakoj regiji kojoj će se pružiti dodatna potpora. Osim toga, tri sudionice imati će mogućnost postati nove ambasadorice koje će nastaviti nadahnjivati druge perspektivne žene poduzetnice i nakon završetka projekta.

Ciljane grupe seminara su nezaposlene žene, žene koje prvi put traže posao te mlade žene koje su upravo završile svoje obrazovanje.

Ukoliko ste zainteresirane za sudjelovanje na seminaru, molimo Vas da svoje sudjelovanje potvrdite dostavom ispunjene prijavnice (u prilogu) najkasnije do 25. listopada 2011. na E bkalokira@hgk.hr ili F 051/216 033.

Radionica „Kako do financijskih sredstava iz EU fondova za turistički sektor“
2011-10-21 11:50
Dani hrvatskog turizma, odnosno godišnji susret hrvatskih turističkih djelatnika, održan je od 19. do 21. listopada 2011. godine, u Šibeniku, u Hotelskom naselju Solaris. U sklopu DHT 21. listopada održana je i radionica „Kako do financijskih sredstava iz EU fondova za turistički sektor“ u organizaciji HGK – Europske poduzetničke mreže, uz suorganizaciju Ministarstva turizma. Radionici je nazočilo 100ak sudionika.
Nakon pozdravne riječi Vesne Torbarina, voditeljice Europske poduzetničke mreže pri HGK, Nataša Filipović, viša stručna savjetnica Uprave za Operativni program za regionalnu konkurentnost (MINGORP) objasnila je Mogućnosti financiranja projekata u turizmu kroz strukturne fondove, odnosno mogućnosti koje Operativni program za regionalnu konkurentnost.
Tomislav Vukovac, ravnatelj Uprave za turističku infrastrukturu i zaštitu turističke resursne osnove Ministarstva turizma, održao je prezentaciju pod nazivom Priprema projekata javne turističke infrastrukture za EU fondove.
Na radionici su izloženi vrlo zanimljivi projekti korištenja EU fondova za turističke projekte. Zvonko Belić, Direktor Centra za EU projekte u tvrtki Sava d.d., objasnio je na koji je način Sava sa svojom filozofijom »svaki projekt – EU projekt« dosada povukla oko 1 milijun eura godišnje iz raznih EU projekata i fondova. Alan Novosad, direktor podružnice u Hrvatskoj češke konzultantske tvrtke Eurovision d.o.o. specijalizirane za EU fondove, iznio je primjere čeških turističkih projekata financiranih iz EU fondova, uključujući i zanimljiv primjer toplica u kojem se gosti kupaju u pivu.

Gospodarski susreti B2B@SASOfair
2011-10-21 09:59
Partneri u Europskoj poduzetničkoj mreži (EEN) Hrvatska gospodarska komora Županijska komora Split, Ured za transfer tehnologije Sveučilišta u Splitu, i Poslovno–inovacijski centar Hrvatske – BICRO te strani partneri iz mreže
Pozivaju Vas na 4. međunarodne gospodarske susrete u Splitu,
u petak, 21. listopada 2011., na sajmu SASO s početkom u 9:30 sati.

Sajam SASO (www.sasofair.com) predstavlja jedan od najznačajnijih sajmova za graditeljstvo, drvnu i metalnu industriju, alate i opremu, elektrotehniku, energetiku i telekomunikacije, te obrtništvo i malo gospodarstvo. Prošlogodišnji sajam privukao je više od 37.000 posjetitelja kojima se predstavilo 1500 izlagača na 33.000 m2 izložbenog prostora.
Prošle godine na gospodarskim susretima sudjelovala su 122 sudionika (BiH, DE, ES, HR, IT, RS) iz 92 tvrtke koji su održali ukupno 126 bilateralnih sastanaka. Poduzetnici su u anketi po završetku događanja iskazali veliko zadovoljstvo organizacijom (94%) i samim iskustvom sudjelovanja. Susreti su pokrenuli nove poslovne suradnje, te partnerstva u prijavama EU projekata
Gospodarski susreti (brokerage event)
Europska poduzetnička mreža organizira međunarodne gospodarske susrete diljem Europe, gdje se poduzetnicima otvara mogućnost osobno upoznati potencijalne poslovne partnere. Na ovakvim događanjima poduzetnici mogu ostvariti direktan kontakt i održati sastanak s odabranim predstavnikom strane organizacije, na taj način upoznati profil tvrtke, njene usluge i proizvode te uživo procijeniti mogućnost zajedničkog interesa za suradnjom u budućnosti. Naš je posao za Vas izraditi raspored poslovnih sastanaka i pomoći Vam pripremiti se za njih.
Zašto sudjelovati?

Pronađite potencijalne partnere prije samog događanja kako bi osigurali konkretne i efikasne razgovore
Ostvarite direktan kontakt s potencijalnim partnerima tijekom unaprijed dogovorenih individualnih susreta
Ostvarite kontakte za razvoj komercijalnih i tehnoloških partnerstava
Kontakt osobe Europske poduzetničke mreže stoje Vam na raspolaganju tijekom sastanaka
Sudjelovanje je potpuno besplatno!

Više informacija i formular za registraciju možete pronaći na web stranici događanja:
www.utt.hr/b2b/saso2011

Radujemo se Vašem dolasku.

Talking Europe Lectures and Debates 2011
2011-10-19 15:55 - 2011-11-02 15:55
Lectures and debates organized by the Institute ofSocial Sciences Ivo Pilar in cooperation with the regionaloffice of Konrad-Adenauer-Stiftung in Zagreb.Talking Europe lectures and paneldebates reflect on the EU accessionand enlargement process as wellas on future key challenges forEuropean states and societes.
Place: Institute Ivo Pilar, Marulićev trg 19, Conference Hall, 1. floor
Time: Lectures and panel debates start at 18 h c.t. The lectures and debates are held inEnglish or German or Croatian language.
Simultaneous translation is beenprovided.
19 October 2011
After Croatia’s EU accession— how to finalize SOE integration?Lecturer: Gerald KNAUSS, Director of the European Stability Initiative (ESI), Berlin/IstambulDiscussants: Doc. Dr. Andrea FELDMAN, Faculty of Teacher Education, University of ZagrebProf. Dr. Dejan JOVIΔ, Faculty of Political Science, University of ZagrebDr. Sc. Neven ©IMAC, Vice-President of the Center for European Documentation and ResearchRobert Schuman, SplitModerator: Dr. sc. Saπa POLJANEC BORIΔ, Ivo Pilar Institute, Zagreb
2 November 2011
Euro-crisis, governance, social cohesion— what are European values worth today?Lecturer: Prof. Dr. Bengt BEUTLERDiscussants: Dr. Caroline HORNSTEIN TOMIΔ, Ivo Pilar Institute, ZagrebDr. Predrag BEJAKOVIΔ, Institute of Public Finance, ZagrebModerator: Prof. Dr. Drago »ENGIΔ, Ivo Pilar Institute, Zagreb

Gospodarski susret "Tech Fruits & Vegetable 2011 - 3rd Ediction"
2011-10-19 13:52 - 2011-10-20 13:52
Cilj unaprijed dogovorenih sastanaka je uspješnije povezivanje partnera na projektima razvoja novih proizvoda i inovacija putem osobnih kontakta licem u lice. Registrirajte se sa vlastitim profilom, vašim područjem interesa, proizvodima i uslugama. Ovo će omogućiti identificiranje partnera s potrebnim znanjem i iskustvom prije samog dolaska na gospodarski susret.
Glavne teme i sektori: • Procesiranje, oprema i podupiruće tehnologije • Packaging • Food Safety and Quality
Kontakt: Valentina Patano
Tel: +390516377034 valentina.patano@rer.camcom.it

Regionalna konferencija "Intermodalni prijevoz i razvojni projekti"
2011-10-12 15:37
Podsjećamo Vas na Regionalnu konferenciju „Intermodalni prijevoz i razvojni projekti“ koja će se 12./13. 10. održati u Hrvatskoj gospodarskoj komori u Zagrebu. Rok za prijavu je 7. 10. U prilogu se nalazi program konferencije i prijavni obrazac.
Cilj konferencije jest upoznati sudionike s trenutnim stanjem, mogućnostima i prednostima intermodalnog prijevoza u regiji jugoistočne Europe kao i s mogućim načinima financiranja projekata iz fondova Europske Unije.
Prvi dan konferencije, 12.listopada posvećen je upoznavanju s trenutnim stanjem, prednostima i nedostacima liberalizacije željezničkog tržišta u regiji kao i upoznavanju s projektom Cargo 10 i njegovim mogućim proširenjem na ostale koridore. Biti će govora o regionalnim logističkim centrima, poslovnom udruživanju, informatizaciji te ekološkom aspektu regionalnog intermodalnog sustava.
U poslijepodnevnim satima održati će se 6. Međunarodno znanstveno savjetovanje „Ports and Waterways“ – POWA, čiji radovi se bave problematikom vodnog i kopnenog prometa.
Drugi dan, 13. listopad namjenjen je upoznavanju sa europskim fondovima koji su namijenjeni ili mogu doprinijeti razvoju prometnog sustava. Biti će riječi o fondovima FP7, TEN-T, Marco Polo II, IPA (Adriatic, SEE, MED, bilateralni), CIP te pojednostavljenim carinskim postupcima kao generatoru razvoja intermodalnog prijevoza u regiji.
Osim teoretskog upoznavanja, u poslijepodnevnim satima održat će se radionice za sve polaznike kako bi se olakšao proces prijave za neke od spomenutih fondova. Svi sudionici imat će se priliku na praktičnim primjerima upoznati s cjelokupnom dokumentacijom i procesom prijave na natječaje za svaki pojedini program.
Konferencija se održava na hrvatskom i engleskom jeziku, a sudjelovanje je besplatno.
Za prijavu je potrebno ispuniti prijavni obrazac u te ga do 7.10. poslati mailom na vujnovic@shortsea.hr ili faxom na +385 (0)51 344 308.

Konferencija “Iskustva malih i srednjih poduzeća nakon pristupanja EU”
2011-10-06 15:45
Hrvatska gospodarska komora, Europska poduzetnička mreža Hrvatske (EEN) organizirala je međunarodnu konferenciju pod nazivom
“Iskustva malih i srednjih poduzeća nakon pristupanja EU”
Konferencija se održala dana 6. listopada 2011, u Vijećnici Hrvatske gospodarske komore, Rooseveltov trg 2, Zagreb, od 9 do 13 sati. Tema konferencije izabrana je obzirom na skorašnji ulazak Hrvatske u EU, a bila je namijenjena svim hrvatskim gospodarstvenicima koji žele čuti iskustva svojih kolega koji su iskoristili prednosti Jedinstvenog tržišta EU. Konferencija ujedno predstavlja i centralno događanje u Hrvatskoj u okviru Europskog tjedna malog i srednjeg poduzetništva 2011 (SME WEEK 2011), koji se održava u vremenu od 3. do 9. listopada 2011. godine.
Potpredsjednica HGK Vesna Trnokop Tanta u pozdravnom govoru naglasila je kako je HGK rano prepoznala važnost priprema gospodarstva za EU, pa je s konkretnim aktivnostima po tom pitanju započela još 2002. godine. Paolo Berizzi iz Delegacije Europske unije u Hrvatskoj je u svom uvodnom govoru je upozorio da preostali 21 mjesec do planiranog ulaska Hrvatske u EU relativno kratko razdoblje koje treba biti iskorišteno za konkretne pripreme. Za hrvatske male poduzetnike jedinstveno tržište je golema prilika koja može, ali i ne mora biti iskorištena, što ovisi o njima samima, poručio je.
Koristi hrvatskih poduzetnika ovisit će također o stupnju njihove pripremljenosti koja prvenstveno ovisi o poznavanju europskih propisa i mogućnosti korištenja sredstava iz fondova EU-a, rekao je savjetnik direktora za poduzetništvo i politiku malog i srednjeg poduzetništva u Općoj upravi za poduzetništvo i industriju Europske komisije Christian Weinberger. Na nekoliko je primjera ilustrirao kako su poduzetnici iz zemalja zadnjeg kruga proširenja ostvarili niz pogodnosti. U Poljskoj je eksponencijalno povećan pristup financiranju nalog i srednjeg poduzetništva kroz strukturne fondove. U Sloveniji je zahvaljujući suradnji tamošnjih institucija i Europske komisije moguće otvoriti tvrtku za jedan dan i to bez troškova, a u Bugarskoj su postignuti znatni uspjesi u mikrokreditiranju.
Na konferenciji o iskustvima poduzetnika nakon ulaska u EU izlagao je i gospodarski savjetnik u veleposlanstvu Češke u Zagrebu Tomaš Kuchta koji je naglasio da se većina strahova iz pretpristupnog razdoblja pokazala neosnovanim. U Češkoj, kaže Kuchta, nakon ulaska nisu povećane cijene, izvoz je rastao po visokim stopama, a uvozni proizvodi nisu istisnuli češke s polica dućana.
Prednosti ulaska u EU objasnili su predstavnici tri gostujuće tvrtke iz EU. Iz Češke predstavljena je tvrtka EUROVISION, koja je prema riječima direktora podružnice te tvrtke u Hrvatskoj, Alena Novosada, napravila posao upravo na EU fondovima, obzirom da je najjača konzultantska tvrtka za EU fondove u Češkoj. Predstavnik poljske tvrtke HAGMED, Zbigniew Przerwa, objasnio je pripreme svoje tvrtke za EU, te rast zasnovan na ulasku u EU te također na korištenju EU fondova za proširenje na nova tržišta. Predstavnik Slovenije, Tomi Ilijaš iz tvrtke Arctur, dao je primjer svoje male informatičke tvrtke za koja je izrasla zahvaljujući ulaganjima koja su mogli financirati samo zbog uspješnosti u EU fondovima (fondovima za regionalni razvoj i Okvirnim programima za istraživanje i razvoj) i stalnim ulaganjem u visoko obrazovane zaposlenike.
Predstavnica Rumunjske, Stela Marcu, naglasila je važnost snalaženja u EU birokraciji, te je dala savjet da Hrvatska pokuša izbjeći grešku Rumunjske koja je još nadodala vlastite birokratske barijere, te time još više otežala svojim malim i srednjim poduzećima da iskoriste prednosti članstva u EU i EU fondova.

Poziv na radionicu "Autorsko pravo i njegova primjena u praksi"
2011-10-06 09:00
U organizaciji Poslovno inovacijskog centra Hrvatske – BICRO i Državnog zavoda za intelektualno vlasništvo (DZIV) u četvrtak 06.10.2011. s početkom u 9.00 h u prostorijama Hotela Dubrovnik, na adresi Gajeva 1, u dvorani „Stradun IV“, održat će se radionica „Autorsko pravo i njegova primjena u praksi“.
Radionica je namijenjena malim i srednjim tvrtkama prvenstveno iz sektora informacijsko-komunikacijskih tehnologija koje žele bolje upoznati način korištenja intelektualnog vlasništva kako bi ostvarili rast i daljnji razvoj svog poduzeća.
Glavni ciljevi ove radionice su:

Upoznavanje s osnovnim pojmovima i načinima korištenja autorskog prava
Učenje iz primjera malih i srednjih tvrtki koje su temeljem intelektualnog vlasništva kreirale osnovu za daljnji rast poduzeća
Podizanje svijesti malih i srednjih poduzetnika o važnosti intelektualnog vlasništva za daljnji rast i razvoj poduzeća.

Prijave na radionicu primaju se isključivo putem ONLINE prijave kojoj možete pristupiti OVDJE, zaključno do 04.10.2011. godine.
Kontakt osoba: Vedran Đidara
Tel: 01 2352 628
E-mail: vedran.didara@bicro.hr
Radionica je nastavak ciklusa edukacije o intelektualnom vlasništvu koje u okviru Europske poduzetničke mreže EEN-a organizira BICRO, vladina agencija za provedbu programa potpore tehnologijskom razvoju i glavni partner u EEN-u Hrvatske za inovacije i transfer tehnologije u suradnji s DZIV-om. Sljedeća radionica održat će se početkom prosinca ove godine.

Središnja proslava Svjetskog dana turizma u znaku kulture i vodećih turističkih inovacija
2011-09-27 19:00
Svjetski dan turizma, koji se svake godine obilježava 27. rujna, ove je godine po preporuci Svjetske turističke organizacije u znaku teme “Turizam povezuje kulture”. Središnja proslava održati će se u Hrvatskoj gospodarskoj komori dana 27. rujna s početkom u 19:00 sati izražavanjem ključnih gospodarskih poruka i dodjelom prestižnih godišnjih nagrada za vodeće hrvatske inovacije u turizmu – CBTour.
“Turizam povezuje kulture” naglašava snažnu ulogu turizma u izgradnji međunarodnog razumijevanja i uzajamnog poštovanja. Sa gotovo 940 milijuna turista preko međunarodnih granica u 2010. godini, nikada povezanost među narodima i kulturama nije bila veća. Ova tema ključna je za razbijanje prepreka između različitih kultura i njegovanja tolerancija, poštovanja i uzajamnog razumijevanja.
Promicanje i razvoj turizma s ciljem doprinosa gospodarskom razvoju, međunarodnom razumijevanju, miru, prosperitetu i općem poštivanju ljudskih prava i temeljnih sloboda ključne su smjernice ovogodišnje proslave Svjetskog dana turizma.
Osim izražavanjem ključnih gospodarskih poruka od strane predstavnika političkog, gospodarskog, kulturnog i javnog života, ovogodišnje obilježavanje Svjetskog dana turizma biti će, drugu godinu za redom, popraćeno svečanom dodjelom prestižnih godišnjih nagrada za vodeće turističke inovacije.
U okviru nacionalnog projekta CBTour (Croatian Business Tourism) čiji je cilj razvoj i promocija hrvatskih inovacija u turizmu na hrvatskoj i posebno europskoj razini, u ukupno 9 kategorija za projekte i programe pravnih i fizičkih subjekata, 2 kategorije za studentske projekte i programe te 2 kategorije za fotografske radove biti će dodijeljene prestižne nagrade CBTour.
Organizatori obilježavanja Svjetskog dana turizma i tom prigodom dodjele nagrada CBTour su Društvo inovatora Sigma i Hrvatska gospodarska komora – Europska poduzetnička mreža Hrvatske uz generalno pokroviteljstvo Banco Popolare Croatia d.d. i pokroviteljstvo Grada Zagreba – Gradskog ureda za obrazovanje, kulturu i šport i Croatia Airlinesa d.d.. U realizaciju ovogodišnjeg projekta CBTour uključeno je ukupno 36 javnih, gospodarskih i obrazovnih institucija te poduzeća i medija, što predstavlja gotovo 100%-tno povećanje broja partnera u odnosu na provedbu projekta u 2010. godini.
Sukladno provedenom javnom natječaju za dodjelu nagrade CBTour kojeg je objavilo Društvo inovatora Sigma, pristiglo je ukupno 64 programa i projekata s područja cijele Republike Hrvatske što predstavlja točno 100%-tno povećanje u odnosu na prijave pristigle tijekom 2010. godine.
Stručno povjerenstvo sastavljeno od 11 hrvatskih stručnjaka (Ministarstvo turizma Republike Hrvatske, Hrvatska turistička zajednica, Hrvatska gospodarska komora, Hrvatska gospodarska komora – Europska poduzetnička mreža Hrvatske, Grad Zagreb – Gradski ured za obrazovanje, kulturu i šport, Grad Zagreb – Gradski ured za gospodarstvo, rad i poduzetništvo, Banco Popolare Croatia, Hrvatski institut za tehnologiju, Zagorska razvojna agencija, Savez za energetiku Zagreba i Društvo inovatora Sigma) nominiralo je ukupno 37 projekata i programa pravnih i fizičkih subjekata koji su se našli u najužem izboru za dodjelu nagrada CBTour. U svakoj kategoriji biti će dodijeljena jedna nagrada te posebna nagrada za istaknuti nacionalni doprinos povezivanju kultura kroz turizam, a dobitnici nagrada biti će poznati na svečanosti dodjele nagrada.
Svečana dodjela nagrada održati će se, kako smo prethodno naveli, u okviru svečanosti obilježavanja Svjetskog dana turizma dana 27. rujna 2011. godine s početkom u 19:00 sati u Vijećnici Hrvatske gospodarske komore.
Radujemo se i ovogodišnjoj proslavi Svjetskog dana turizma te vjerujemo kako smo se odabirom najkvalitetnijih programa i projekata znatno približili osnovnom cilju – razvoju, prepoznavanju i isticanju vodećih inovacija u turizmu Republike Hrvatske.

OSNOVE INTELEKTUALNOG VLASNIŠTVA ZA ZNANSTVENIKE
2011-09-27 10:02
U svrhu edukacije o intelektualnom vlasništvu, TERA TEHNOPOLIS d.o.o. i Državni zavod za intelektualno vlasništvo, održat će dana 27. rujna 2011. u Osijeku radionicu na temu Osnove intelektualnog vlasništva za znanstvenike. Radionica će se održati uz potporu projekta ip4inno i Europske poduzetničke mreže – EEN. Svi zainteresirani se mogu prijaviti na e-mail: ured@tera.hr ili telefon: 031/251-000.
Mjesto održavanja: TERA TEHNOPOLIS d.o.o., Gajev trg 6, prizemno desno, Predavaona 3
Osijek, 27. rujna 2011.

8,30-9,00

Registracija

9,00-9,45

B. Benko: Uvod

9,50-10,35

I. Štefanić: Upravljanje intelektualnim vlasništvom

10,40-10,50

Stanka

10,50-11,35

B. Benko: Zaštita izuma patentom

11,40-12,25

B. Benko: Autorsko pravo u znanstvenim istraživanjima

12,30-13,30

Stanka

13,30-14,15

B. Benko: Postupci zaštite industrijskog vlasništva

14,20-15,50

I. Štefanić: Okrugli stol – primjeri iz prakse

Gospodarski susret "RED 2011 – RENEWABLE ENERGY DAYS", Rim, Italija
2011-09-16 13:51
Cilj unaprijed dogovorenih sastanaka je uspješnije povezivanje partnera na projektima razvoja novih proizvoda i inovacija putem osobnih kontakta licem u lice. Registrirajte se sa vlastitim profilom, vašim područjem interesa, proizvodima i uslugama. Ovo će omogućiti identificiranje partnera s potrebnim znanjem i iskustvom prije samog dolaska na gospodarski susret.
Susret će biti održan u rimskom sajmišnom centru, hala 9, štandovi od C22 do D21. Sektori: – Obnovljivi izvori energije – Održivi transport – Održivo građenje
Organizatori: BIC Lazio, National Research Council-Department of Cultural Heritage, University of Rome Tor Vergata–Science Park, EEN partneri u suradnji s Sviluppo Lazio
Prijave na:
BIC Lazio Michela Marcoccia, een@biclazio.it, +39 06 80 36 8223
National Research Council – Department of Cultural Heritage Elena Gigliarelli, elena.gigliarelli@itabc.cnr.it, een.dpc@cnr.it
University of Rome Tor Vergata – Science Park Giovanna Ferraro, giovanna.ferraro@uniroma2.it, + 39 06 7259 4066

Predstavljanje rezultata prvog nacionalnog istraživanja i vrednovanja inovativnosti domaćih tvrtki
2011-09-15 10:31
U ime organizacijskog odbora projekta Hrvatski kvocijent inovativnosti (HKI), koji organizira tvrtka Sense Consulting u partnerstvu s tjednikom Lider i veleučilištem VERN’, zadovoljstvo nam je pozvati Vas na predstavljanje rezultata prvog nacionalnog istraživanja i vrednovanja inovativnosti domaćih tvrtki. Na događaju će se ujedno dodijeliti priznanja tvrtkama pobjednicama s najvišim kvocijentom inovativnosti u kategoriji velike, srednje i male tvrtke. Predstavljanje rezultata i dodjela priznanja održat će se 15. rujna 2011. u kongresnom centru Hypo Expo XXI, u dvorani Rab I. kat, Slavonska avenija 6, s početkom u 10 sati.
Projekt je pod visokim pokroviteljstvom Hypo Alpe-Adria-Banke, a za njegovu realizaciju zaslužni su stručni suradnici projekta: BICRO, NetGen, TBWA, Mreža znanja, Ruđer Inovacije, Meritor Media, Europska poduzetnička mreža te Microsoft.
U ime BICRO-a u službenom dijelu programa na okrugom stolu koji će uslijediti nakon predavanja sudjeluje Goran Osredečki, izvršni direktor Sektora za financije i kontoling.
Službeni program događaja možete pogledati na naslovnici www.inovativnost.hr ili klikom ovdje.
Prijave se zaprimaju najkasnije do 10. rujna 2011. putem e-pošte: hki@inovativnost.hr ili putem telefona: 01 4881 832/01 4881 833.

POZIV na MEĐUNARODNI POSLOVNI SUSRET OBRTNIKA I PODUZETNIKA IZ EUROPSKE UNIJE I JUGOISTOČNE EUROPE
2011-09-08 13:05
Obavještavamo Vas da Obrtnička komora Slovenije, u suradnji s Hrvatskom gospodarskom komorom – Županijskom komorom Rijeka, Europskom poduzetničkom mrežom Hrvatske, Javnom agencijom Republike Slovenije za poduzetništvo i strana ulaganja i Ministarstvom gospodarstva Republike Slovenije organizira međunarodni poslovni susret s područja obnovljivih izvora energije (graditeljstvo, elektrotehnika, elektronika, metalurgija, prerada drva, itd.), na koji su pozvani obrtnici i poduzetnici iz Albanije, Austrije, Bosne i Hercegovine, Crne Gore, Hrvatske, Italije, Kosova, Mađarske, Makedonije, Njemačke i Srbije. Susret će se održati tijekom 44. Međunarodnog sajma MOS u Celju, u

četvrtak, 8. rujna 2011. godine,
u Plavoj dvorani Celjskog sajma, Dečkova 1, Celje.
Sudjelovanje na međunarodnom poslovnom susretu izvrsna je poslovna prilika za uspostavljanje poslovnih kontakata za buduću suradnju, kao i za razmjenu iskustava i poslovnih informacija.
Okvirni program događanja:

10:00 – 10:30

Registracija sudionika

10:30 – 11:30

Poslovna konferencijauvodni govorpredstavljanje slovenskoga gospodarstva, poslovnog okruženja i mogućnosti za ulaganja

11:30 – 14:00

Poslovni individualni razgovori – 1. dio

14:00 – 15:00

Ručak za sudionike

15:00 – 16:00

Poslovni individualni razgovori – 2. dio

16:00

Obilazak 44. Međunarodnog obrtničkog sajma

Radni jezik događanja je engleski, uz mogućnost prijevoda. Sudjelovanje je besplatno. Rok za registraciju je 10. kolovoz 2011. (prijavnica u prilogu). Dodatne informacije: gđa Sanja Antonin (T 051/209 169, E santonin@hgk.hr).

Gospodarski susret "Go4Cleantech", Zurich, Švicarska
2011-09-07 12:26
Tijekom dva dana u Zurichu u sklopu sajma Umwelt (okoliš i čiste energije). Predstavnici tvrtki i istraživačkih instituta iz cijele Europe imaju priliku inicirati komercijalnu i tehnološku suradnju kao i razvojne projekte u zelenim tehnologijama. Posjet tvrtkama omogućuje uvid u najmodernije tehnologije iz tog sektora. Susret organizira Euresearch and Cleantech Switzerland u suradnji s EEN Švicarska.
Pokriveni sektori:
– Voda i obrada otpadnih voda,
– Obrada otpada i recikliranje
– Čišćenje onečišćenog tla
– Obrada onečišćenog zraka
– mjerenja, kontrole i laboratorijske tehnologije
– Prevencija prirodnih opasnosti i klimatksih promjena
– Upravljanje okolišem
Cilj unaprijed dogovorenih sastanaka je uspješnije povezivanje partnera na projektima razvoja novih proizvoda i inovacija putem osobnih kontakta licem u lice. Registrirajte se sa vlastitim profilom, vašim područjem interesa, proizvodima i uslugama. Ovo će omogućiti identificiranje partnera s potrebnim znanjem i iskustvom prije samog dolaska na gospodarski susret.
Kontakt: Kathrin Rüegg, Euresearch – Enterprise Europe Network Switzerland, kathrin.rueegg@euresearch.ch, +41 31 380 60 19. Program i registracija: www.go4cleantech.ch

Trening „ECQA Certificiran EU Projekt Menadžer“
2011-07-19 15:51
Pozivamo Vas da sudjelujete na treningu za
„ECQA Certificiran EU Projekt Menadžer“
Zagreb, 19.7.2011. – 22.7.2011.
Trening je posebno namijenjen projekt menadžerima, administrativnom i financijskom osoblju kojem su potrebne vještine kako bi uspješno implementirali europske projekte. Zašto sudjelovati na treningu upravo sada?
Najavljena su 4 natječaja za bespovratna sredstva EU na kojima mogu sudjelovati udruge, obrazovne ustanove i poduzeća i prijaviti svoje projekte za 3. kvartal ove godine! Financirat će se projekti koji poboljšavaju konkurentnost MSP i projekti koji poboljšavaju prilike za zapošljavanje. Iznosi potpora se kreću od 50.000 EUR do 200.000 EUR.
Trening je prilika za savladavanje procedure pisanja i prijave projekta na natječaj!

Sudionici imaju mogućnost pristupiti i položiti ispit kojim stječu certifikat „EU projekt menadžera“ koji dodijeljuje „European Certification and Qualification Association“ www.ecqa.org
Osposobljavanje ECQA certificiranoga projekt menadžera zahtijeva stjecanje kompetencija kroz četiri modula koja sadrže 11 tema.

Iskusan EU projekt menadžer vodi sudionike kroz trodnevni trening kojim dobivaju i uvid u praktične primjere uspješno provedenih europskih projekata.
Trening se odvija na engleskom jeziku. Sudionici će dobiti kopije materijala koje će sadržavati i zabilješke na engleskom jeziku. Također, sudionicima će biti omogućen pristup portalu na kojem mogu testirati svoje znanje kao pripremu za ispit.
Reference trenera:
Mag. Andrea Fenz je direktor u tvrtki Skills Interational (www.skills-int.com), bivši direktor u APS, European Programmes for Education, Research and Innovation, Graz, Austria (više podataka možete naći u brošuri koja se nalazi u privitku).
Cijena : trodnevni trening: 4.000,00 kn
ispit (certifikat): 1.150,00 kn
Ukoliko odlučite uplatiti trening i ispit u kompletu, cijena je 4.500,00 kn
(http://www.skills-int.com/home/training/registration)
Zbog ograničenog maksimalnog broja sudionika treninga, molimo Vas da se registrirate na vrijeme.
Obrazac za prijavu se nalazi u privitku.
Rok za prijavu je 18.7.2011. u 12:00h.

tel: 01 36 47 098
ili
e-mail: marija.bohus@zrinski.org

Mogućnosti financiranja industrije polimera RH na nacionalnom i EU nivou
2011-06-29 12:32
HGK – Udruženje za plastiku i gumu i Europska poduzetnička mreža

pozivaju vas na stručni skup:

„Mogućnosti financiranja industrije polimera RH
na nacionalnom i EU nivou“

koji će se održati u srijedu, 29. lipnja 2011. godine s početkom u 10,00 sati u dvorani Hrvatske gospodarske komore, Draškovićeva 45, 1. kat,10000 Zagreb
prema sljedećem

Dnevnom redu:

Pozdrav i uvodna riječ, HGK, Zoja Crnečki, direktor; Dioki d.d., Vidonija Miletić Plukavec, predsjednica Uprave i predsjednica Udruženja
Prikaz stanja industrije polimera, HGK, Gordana Pehnec Pavlović
Projekti poticanja malog i srednjeg poduzetništva, HGK, Ivan Božac
Sadašnje i buduće mogućnosti financiranja MSP iz EU fondova, Središnji ured za strategiju i koordinaciju fondova EU – SDURF, Ana Krvarić
Usluge i aktivnosti Europske poduzetničke mreže, HGK, Kristina Cappucci
Pitanja i odgovori
Zaključak

Vaše prijave za sudjelovanje molimo pošaljite do 27. lipnja 2011. na fax: 01 / 4606 737 ili mail: gpehnec@hgk.hr.

ZAGREB - Poziv na predavanje: „Inovacija vođena ishodima - Outcome-Driven Innovation“
2011-06-10 13:46
„Inovacija vođena ishodima – Outcome-Driven Innovation“

Prezentacija postupka stvaranja inovacija – novih proizvoda i usluga

2.6. 2011. Rijeka, Znanstveno tehnologijski park, 11-13 h
Prijave na step-ri@uniri.hr

10.6.2011. Zagreb, HGK , 11-13 h
Prijave OVDJE

Pozivamo Vas na prezentaciju Outcome Driven Innovation – globalno najuspješnijeg postupka stvaranja novih i unapređivanja postojećih proizvoda i usluga u kojem proces inovacije ne započinje genijalnom idejom nego jasnim i provjerenim postupkom, a poslovni uspjeh nije ni slučajan ni neizvjestan.
Iskustva primjene Outcome Driven Innovation metodologije pokazuju stopu uspjeha inovacija od čak 86% (u odnosu na uobičajenu stopu uspjeha inovacija od oko 20%) što poduzećima omogućava smanjenje ulaganja u razvoj proizvoda od 75% te fokusiranje napora i resursa na inovacije koje će kupci cijeniti i htjeti platiti odnosno one inovacije koja će poduzećima donijeti rast prihoda, veću konkurentnost i bolju zaradu.
Uzrok uspjeha i glavna prednost Outcome Driven Innovation metodologije u načinu je na koji se u proces razvoja inovacije uključuju kupci: umjesto prikupljanja informacija o potrebama, očekivanjima i rješenjima identificiraju se vrijednosti koje kupci zaista žele, te je omogućeno razumijevanje kako kupci ocjenjuju koristi koje kupuju, u kojim okolnostima i po kojim kriterijima donose odluke.
Outcome Driven Innovation je postupak koji je Harvard Business Review proglasio jednom od najboljih poslovnih ideja za 2002. godinu te je u međuvremenu početna ideja razvijena u preciznu, sustavnu i univerzalnu metodologiju inoviranja, primjenjivu bez obzira na djelatnost, razvijenost ili veličinu poduzeća te tržište primjene i komercijalizacije inovacije.
Metodologiju Outcome Driven Innovation predstavit će Boris Golob, direktor Znanstveno-tehnologijskog parka Sveučilišta u Rijeci. Boris Golob je predavač i savjetnik, sudjelovao je u projektima razvoja i komercijalizacije inovacija proizvoda, usluga i načina poslovanja u trgovini, uslužnim djelatnostima, ugostiteljstvu, metalnoj industriji, proizvodnji roba široke potrošnje, IT sektoru i energetici. 2008. polazi edukaciju Excellence in Innovation Management EFQM Brussels, krajem 2009. objavljuje e-knjigu „Inovacija od ideje do tržišta“ te u 2011. završava edukaciju iz Outcome-Driven Innovation metodologije na Strategyn Institute SAD.

Nakon prezentacije u trajanju od dva sata predviđeno je vrijeme za diskusiju uz kavu.

Info-dan Mogućnosti za poduzetnike iz EU programa CIP i FP7
2011-06-06 11:57
Poziv na info-dan “Mogućnosti za poduzetnike iz EU programa CIP i FP7”
6. lipnja 2011., s početkom u 10,00 sati
u velikoj dvorani HGK Županijske komore Split, Obala A. Trumbića 4, Split
HRVATSKA GOSPODARSKA KOMORA-EUROPSKA PODUZETNIČKA MREŽA
poziva Vas na info-dan “Mogućnosti za poduzetnike iz EU programa CIP i FP7”, koji će se u suorganizaciji Ministarstva gospodarstva, rada i poduzetništva (MINGORP), te Hrvatskog instituta za tehnologiju (HIT), održati 6. lipnja 2011. u velikoj dvorani HGK Županijske komore Split,Obala A. Trumbića 4, Split.
U okviru info-dana biti će predstavljen otvoreni natječaj za Eko-inovacije u okviru programa CIP – EIP (Competitiveness and Innovation Programme – Program za inovacije i konkuretnost Europske unije), te Sedmi okvirni program za istraživanje i razvoj, glavni financijski instrument za potporu aktivnosti znanstvenog istraživanja i tehnološkog razvoja Europske unije koji pokriva gotovo sve znanstvene discipline.
Program info-dana nalazi se u prilogu.
Ukoliko ste zainteresirani sudjelovati na info danu, molimo Vas, da ispunjenu prijavnicu pošaljete zaključno zaključno do 3. svibnja 2011. na e-mail nbusic@hgk.hr na fax 021/346 956

Radionica "Žig i industrijski dizajn - stvaranje tržišne prepoznatljivosti"
2011-06-02 14:56
Radionica
Žig i industrijski dizajn
stvaranje tržišne prepoznatljivosti

U organizaciji Ureda za transfer tehnologije (UTT) Sveučilista u Splitu u četvrtak 02.06.2011. s početkom u 9 sati u sjevernoj zgradi Sveučilišne knjižnice, na adresi R. Boškovića 31 održati će se radionica „Žig i industrijski dizajn – stvaranje tržišne prepoznatljivosti“.

Radionica je namijenjena znanstvenicima i poduzetnicima. Intelektualno vlasništvo predstavlja kreativnu ili umjetničku realizaciju neke ideje koja je plod ljudskog intelekta te pripada njezinom stvaratelju. U poslovnom smislu intelektualno vlasništvo predstavlja nematerijalnu imovinu čija uspješna eksploatacija može biti vrijedan temelj poslovanja.

Sudjelovanje na radionici je besplatno, a broj sudionika je ograničen. Prijave na radionicu primaju se isključivo putem e-maila een@utt.hr, zaključno do 31.05.

RIJEKA - Poziv na predavanje: „Inovacija vođena ishodima - Outcome-Driven Innovation“
2011-06-02 13:45
